Vær med på en Forenklet Dagfolkehøyskole!  
Som elev vil du få muligheter til å utvikle egne ressurser og interesser sammen med andre i et fellesskap.

Forenklet dagfolkehøyskole skal være et pilotprosjekt på dagtilbud for voksne med psykisk helse og/eller avhengighetsproblematikk, som gjerne vil øke trivsel i hverdagen og ha muligheten til å utvikle sine evner i en mer utradisjonell skole. Undervisningskonseptet vil vare i 3 måneder, og det er gratis å delta. Oppstart er i starten av februar 2023 og skolen vil være 2 dager i uken (mandag og torsdag). Det vil være plass til ca 15 elever i dette prosjektet.  
  
Hos oss tror vi at det er mulig å oppleve bedring fra en vanskelig livssituasjon. Vi ønsker å skape et tilbud som med undervisning og fellesskap vil medvirke til at man kan dyrke sine interesser, oppdage nye talenter, være kreativ og øke sin kunnskap i livet. Vi ønsker å styrke deltakernes tro på egen livsmestring og tilby verktøy og erfaringer som skal trygge hver enkelt på seg selv og sine egne muligheter.  
  
Elevene vil være med å utvikle tilbudet allerede i intervjuprosessen. Vi ønsker å gjennomgå og jobbe med tema som tilknytting, håp, identitet, mening og egenmobilisering. Vi vil gjennomgå noe teoretisk, så vel som praktiske og mer fysiske tema og oppgaver og utforske interesser sammen i en gruppe. Dette vil gi en mulighet til å utvikle egne ressurser i en trygg arena som skal gi rom for at alle for et godt skoleforløp. Vi kommer til å legge til rette for at alle elevene deltar på de samme aktivitetene.  
  
Vi er IKKE et behandlingsforløp og det forventes at elevene ønsker å jobbe sammen med andre med sine egne ressurser i fokus. Det vil være en mulighet til å jobbe med mestring av eget liv og kan være en fin måte å utforske og utvikle egne kunnskaper og ressurser i et fellesskap. Man trenger ingen forkunnskaper eller kvalifikasjoner for å kunne delta, dette skal være et tilbud som kan passe for alle som er motivert til å utvikle og utforske egne ressurser og interesser. Vi vil lære å se verdiene i våre egne interesser så vel som bidra til å utvikle interesser og verdier i hverandre.  
  
Målet ved skolen er at deltakerne skal sitte igjen med nytt perspektiv på egne muligheter, ressurser/ egenskaper, og et nettverk man kan jobbe videre med også etter at skolen er gjennomført. Fellesskap er et mål i seg selv, og det å se sin egen verdi og muligheter sammen med andre.   
  
Det forventes at alle møter opp hver dag, og ved gjennomført skoleløp vil man få et personlig diplom som bevis på at man har deltatt og bidratt under skoleforløpet.   
  
  
  
Vedlagt søknad kan fylles ut og sendes direkte til Oda eller Jonathan.  
Svar gjerne så detaljert og utfyllende som mulig på søknaden.